Alajuela

Alajuela er en by i Costa Rica, og er hovedstad i provinsen Alajuela. Tar man utgangspunkt i kantonens innbyggertall, er den Costa Ricas nest største by etter hovedstaden San José. Kantonen Alajuela hadde 254 886 innbyggere i 2011. Alajuela ligger 952 meter over havet, i Valle Central, 19 kilometer nordvest for San José.

Costa Ricas hovedflyplass, Juan Santamaría internasjonale lufthavn, ligger like ved Alajuela. Det samme gjør Costa Ricas største kjøpesenter, City Mall.

Fotballaga Alajuelense og Carmelita kommer fra Alajuela, og begger benytter Estadio Alejandro Morera Soto som hjemmebane.

Bilder

Referanser

Eksterne lenker 
 

Byer i Costa Rica
Bosetninger etablert i 1782
1782 i Nord-Amerika